เป็นร้านราเมนรถเข็นข้างทาง เปิดมาได้สักพักหนึ่งแล้ว แต่เพิ่งมีโอกาสไปชิมครับ

พิกัดร้าน อยู่บนถนนมิตรภาพ บริเวณหน้าเมืองไทยประกันชีวิต 

เวลาการขาย ในช่วงกลางคืน

มีรายการอาหารอยู่ 9 อย่างครับ
เป็นราเมน 8 ข้าว 1
ราคาชามละ 40 บาทไทย
ฟรีน้ำดื่ม บริการตัวเอง
ไปสองคน สั่งสองอย่างไม่เหมือนกัน

ชามแรก ราเมนบูตะสไปซี่
เป็นหมูหมักพริกไทยดำ น้ำซุปกระดูก
มีรสเผ็ดคล้ายน้ำซุปในบะหมี่กึ่งสำเร็จ

ชามสอง ราเมนบูตะคาคูมิ
เป็นหมูพะโล้สามชั้นชิ้นพอดี
ในน้ำซุปโชยุ

นอกจากนี้ทุกชามจะใส่สาหร่าย
หน่อไม้ ไข่ยางตูม
โรยต้นหอม และมีน้ำมันงาพริกให้เป็นเครื่องปรุง

ส่วนตัวคิดว่าทุกอย่างเกือบลงตัวแล้ว
ราคาไม่แพง ปริมาณพออิ่ม
ติดอย่างเดียวน้ำซุปไม่ร้อน
แอบเหลือบเห็น
ร้านลวกหมี่ไว้แล้ว พอใส่น้ำซุป
จึงไม่ร้อน
ถ้าแก้ตรงนี้ ผมว่าจะอร่อยทีเดียว

